Odense Adresse-Contoirs Efterretninger, 1841-07-19
Om vor Landsmand, Lieutenant Raasløffs Virksomhed i Algier indeholder "Dagen" følgende interessante Beretning: "Lieutenant Raasløff forlod Paris i Slutningen af Marts Maaned f. A. og indtraf, efter en meget stormfuld Overfart fra Toulon, i Algier omtrent samtidigen med Hertugen af Orleans. Efter nogle saa Dages Ophold her, indtraf pludseligen Marschordre og Armeen forlod Algier den 24 April. Lieutenant Raasløff fulgte den i Egenskab af Attache ved General La Hittes Generalstab; den Høistcommanderende var som bekjendt Marskal Vallee. Allerede strax i de første Dage forefaldt hyppige Træfninger med Araberne, hvoriblandt ogsaa den ved Afrun, i hvilken det dengang saa almindeligen hed, at Lieutenant Raasløff skulde være falden (et Rygte, hvis egentlige Opkomst ikke senere har kunnet opklares), og endskjøndt han allerede den 27 April, som Følge af foregaaende Fatiquer, den pludselige voldsomme Hede og fuldkomne Forandring i Levemaaden, blev angre den af den i hiint Clima saa almindelige Dyssenterie, fulgte han dog endnu bestandig Armeen. Sygdommen til og imidlertis Dag for Dag og stante hans Kræfter, saa aldeles, at han kun med Møie kunde holde sig paa Hesten og kun under selve Actionerne for en Tid glemte sin Tilstand, men, naar disse vare endte, sank kraftesløs om i Teltet. Lægen erklærede derfor hans Tilstand for saa betænkelig, at han ikke turde indestaae for hans Liv, naar han blev ved at marschere, og han bestemte sig derfor til, i det Haab snart igjen at kunne støde til Hæren, at afgaae med Convoi til Blidah, hvor han indtraf i Feldt-Lazarettet i en fuldkommen udmattet Tilstand. Reconvalescenen varede længere end han havde beregnet, især da tillige Climatfeberen indfandt sig, og med en Følelse af bitter Smerte og piinlig Utaalmodighed maatte den unge Kriger der ligge henstrakt paa Sygeleiet, medens hans Vaabenbrødre hostede Laurbær ved Passet Teniah og hiinsides Atlasbjergene. - Dog stødte han efter nogen Tids Forløb igjen til Armeen, deeltog i dens sidste Operationer og kom tilbage med den til Algier i sidste Halvdeel af Mai. Endnu en Expedition fandt Sted i dette Foraar, men han følte sig ikke stærk nok til at kunne følge den og forblev derfor i Algier, beskjæftiget med skriftlige Arbeider. Da den indtraadte stærke Hede afbrød Krigsoperationerne, foretog han, tildeels i det Øiemed fuldkommen at gjenvinde sin Sundhed, adskillige Udflugter paa Middelhavet, som tillige frembod meget interessante Momenter. Han besøgte deels de vestlige Havne i Regentskabet Algier, hvorfra han foretog Streiferier ind i det Jndre af Landet deels opholdt han sig nogen Tid paa Gibraltar, i Cartagena og flere spanske Havne. Paa denne Tour forsvandt den sidste Rest af Climatsygen, og han har senere næsten uafbrudt, og selv under de haardeste Strabadser, glædet sig ved et fortræffeligt Helbred. Ved Tilbagekomsten til Algier rykkede han igjen i Feldten og deeltog i forrige Aars Efteraarscampagne, under hvilken han tildeels gjorde Tjeneste som fransk Artilleriofficeer og blev af Artillerichefen, paa en meget hæderlig Maade omtalt for Marskal Vallee. Den derpaa følgende Vinterhvile benyttede han for en Deel til at gjøre sig bekjendt med det Jndre af Provindsen, Constantine, som han gjennemstreifede i alle Retninger.